CELEX: 32015D1914
Language: bg
Date: 2015-09-18 00:00:00
Title: Решение (ЕС) 2015/1914 на Съвета от 18 септември 2015 година за подписване от името на Европейския съюз на Допълнителния протокол към Конвенцията на Съвета на Европа за предотвратяване на тероризма (CETS № 196)

24.10.2015   
            
            
               BG
            
            
               Официален вестник на Европейския съюз
            
            
               L 280/24
            
         РЕШЕНИЕ (ЕС) 2015/1914 НА СЪВЕТА
   от 18 септември 2015 година
   за подписване от името на Европейския съюз на Допълнителния протокол към Конвенцията на Съвета на Европа за предотвратяване на тероризма (CETS № 196)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 83, параграф 1 във връзка с член 218, параграф 5 от него,
   като взе предвид предложението на Европейската комисия,
   като има предвид, че:
   
               (1)
            
            
               На 1 април 2015 г. Съветът упълномощи Комисията да започне преговори по Допълнителния протокол към Конвенцията на Съвета на Европа за предотвратяване на тероризма (CETS № 196), наричан по-нататък „Допълнителния протокол“.
            
         
               (2)
            
            
               На 19 май 2015 г. Комитетът на министрите на Съвета на Европа прие Допълнителния протокол. Допълнителният протокол има за цел да улесни прилагането на Резолюция 2178 (2014) на Съвета за сигурност на ООН относно чуждестранните бойци терористи и, по-специално, криминализирането на определени актове, посочени в точка 6 от постановителната част на тази резолюция.
            
         
               (3)
            
            
               Общото разбиране за престъпленията, свързани с чуждестранните бойци терористи, и престъпленията от подготвителен характер, които могат да доведат до извършването на терористични актове, ще допринесе за допълнително повишаване на ефективността на инструментите и сътрудничеството в областта на наказателното правосъдие на равнището на Съюза и на международно равнище.
            
         
               (4)
            
            
               С Рамково решение 2002/475/ПВР на Съвета (1) се установиха общи правила на Съюза относно борбата срещу тероризма. Допълнителният протокол може да засегне тези общи правила или да промени обхвата им.
            
         
               (5)
            
            
               Ето защо Допълнителният протокол следва да бъде подписан от името на Европейския съюз по отношение на въпроси, които попадат в областите на компетентност на Съюза, доколкото Допълнителният протокол може да засегне тези общи правила или да промени обхвата им. Държавите членки запазват своята компетентност, доколкото Протоколът не засяга общите правила или не променя обхвата им.
            
         
               (6)
            
            
               Ирландия е обвързана от Рамково решение 2002/475/ПВР и поради това участва в приемането на настоящото решение.
            
         
               (7)
            
            
               В съответствие с членове 1 и 2 от Протокол № 21 относно позицията на Обединеното кралство и Ирландия по отношение на пространството на свобода, сигурност и правосъдие, приложен към Договора за Европейския съюз и към Договора за функционирането на Европейския съюз, и без да се засяга член 4 от посочения протокол, Обединеното кралство не участва в приемането на настоящото решение и не е обвързано от него, нито от неговото прилагане.
            
         
               (8)
            
            
               В съответствие с членове 1 и 2 от Протокол № 22 относно позицията на Дания, приложен към Договора за Европейския съюз и към Договора за функционирането на Европейския съюз, Дания не участва в приемането на настоящото решение и не е обвързана от него, нито от неговото прилагане,
            
         ПРИЕ НАСТОЯЩОТО РЕШЕНИЕ:
   Член 1
   Разрешава се подписването от името на Европейския съюз на Допълнителния протокол към Конвенцията на Съвета на Европа за предотвратяване на тероризма (CETS № 196) по отношение на въпроси, които попадат в областите на компетентност на Съюза, при условие на сключването на посочения протокол (2).
   Член 2
   Председателят на Съвета е оправомощен да посочи лицето(лицата), упълномощен(и) да подпише(ат) Допълнителния протокол от името на Европейския съюз.
   Член 3
   Настоящото решение влиза в сила в деня на приемането му. Прилага се в съответствие с договорите.
   
      Съставено в Брюксел на 18 септември 2015 година.
      
         
            За Съвета
         
         
            Председател
         
         C. DIESCHBOURG
      
   
   
      (1)  Рамково решение 2002/475/ПВР на Съвета от 13 юни 2002 г. относно борбата срещу тероризма (ОВ L 164, 22.6.2002 г., стр. 3).
   
      (2)  Текстът на Допълнителния протокол ще бъде публикуван заедно с решението за сключването му.